नीतीश-लालू के साथ ब्रजेश का फोटो हुआ था वायरल : मुजफ्फरपुर बालिका गृह कांड उजागर होने के बाद कई बड़े-बड़े नेताओं का फोटो ब्रजेश के साथ वायरल हुआ था। एक में जहां सीएम नीतीश कुमार और ब्रजेश ठाकुर को एक मंच पर दिखाया गया था। वहीं दूसरे में राजद नेता ओर पूर्व सीएम लालू प्रसाद और ब्रजेश ठाकुर को एक दूसरे का हाथ पकड़े हुए दिखाया गया था। इसी बीच सोशल मीडिया पर पत्रकारों के उस फोटो पर विवाद हुआ था जिसमे पटना के कई जाने माने वरिष्ठ पत्रकार शामिल थे। बताया जाता है कि यह फोटो लोक सभा सदन की कार्यवाही देखने दिल्ली गए पत्रकारों की टोली का है। इस फोटो पर विवाद होने के बाद वरिष्ठ पत्रकार कन्हैया भेलारी को स्पष्टीकरण तक देना पड़ा था।